**НЯГТЛАН БОДОХ БҮРТГЭЛИЙН ТӨРИЙН ЗАРИМ ЧИГ ҮҮРГИЙГ**

**ГҮЙЦЭТГЭХ ГЭРЭЭ ДҮГНЭСЭН АКТ**

2018 оны 12 дугаар сарын 17

1. **ЕРӨНХИЙ ЗААЛТ**

|  |  |
| --- | --- |
| **Гэрээний нэр** | **Нягтлан бодох бүртгэлийн төрийн зарим чиг үүргийг гүйцэтгэх** |
| **Гэрээний дугаар:** | СЯ1609 |
| **Захиалагч байгууллага** | Сангийн Яам |
| **Захиалагч байгууллагын төлөөлөх эрх бүхий нэгж** | Нягтлан бодох бүртгэлийн бодлогын газар |
| **Гүйцэтгэгч байгууллага** | Монголын нягтлан бодох бүртгэлийн хүрээлэн |
| **Гэрээ сунгасан огноо:** | 2017 оны 12 дугаар сарын 15 |
| **Гэрээ дүгнэсэн огноо:** | 2018 оны 12 дугаар сарын 18 |

1. **ГЭРЭЭНИЙ ҮҮРГИЙН БИЕЛЭЛТ**
	1. ***Гэрээний тусгай нөхцөлийн биелэлт***

|  |  |  |
| --- | --- | --- |
| **Гэрээний тусгай нөхцөл** | **Хэрэгжилт** | **Үнэлгээ****/Хувиар/** |
| 2.1.1 Мэргэжлийн нягтлан бодогчдын ёс зүйн дүрмийг боловсруулж батлах, хэрэгжилтэд нь хяналт тавих; | Нягтлан Бодогчдын Олон Улсын Холбооны Нягтлан Бодогчдын Олон Улсын Ёс Зүйн Стандартын Зөвлөлөөс 2010 онд “Мэргэжлийн нягтлан бодогчдын Ёс Зүйн Дүрмийн Ерөнхий Хэрэглээ I”, “Нийтэд үйлчилдэг мэргэжлийн нягтлан бодогчдын Ёс зүйн дүрэм II”, “Бизнес дэх мэргэжлийн нягтлан бодогчдын Ёс зүйн дүрэм III” гэсэн 3 баримт бичгийг гаргасан байдаг.Түүнд үндэслэн “Мэргэжлийн нягтлан бодогчдын ёс зүйн дүрэм”-ийг боловсруулж, 2017онд Хүрээлэнгийн удирдах зөвлөлөөр батлуулав. “Мэргэжлийн нягтлан бодогчдын ёс зүйн дүрэм” нь 7 зүйл, 44 хэсгээс бүрдэж байгаа болно. Тус ёс зүйн дүрэмд дараах ёс зүйн зарчмуудыг тайлбар, хэрэгжүүлэх, зөрчихөөс хамгаалах арга хэрэгслийн хамт оруулсан нь НББОУХ-ноос баталсан ёс зүйн дүрмийн агуулгатай бүрэн нийцэж байгаа болно. Үүнд: 1. Шударга байдлын зарчим
2. Бодитой хандлагын зарчим
3. Мэргэжлийн ур чадвар ба хянамгай байдлын зарчим
4. Нууцыг хадгалах зарчим
5. Мэргэжлээ дээдлэх зарчим

Эдгээрээс гадна Мэргэжлийн ёс зүйн зарчмыг гажуудуулахын эсрэг хамгаалалт, Мэргэжлийн ёс зүйн тангараг, Ёс зүйн дүрмийг мөрдөх, хэрэгжилтэд хяналт тавих болон ёс зүйн дүрэм зөрчигчдөд хүлээлгэх хариуцлагын асуудлыг багтаасан болно. Тус ёс зүйн дүрмийг А5 хэмжээтэй, 12 нүүртэй 3000 хувь хэвлэж үнэ төлбөргүй тараагаад байна. 2018 онд Мэргэжлийн нягтлан бодогчдын ёс зүйн дүрмийг сурталчилсан материалыг Санхүүгийн мэдээ сонин, хүрээлэнгийн вэб сайтад 4 удаа нийтлээд байна.Мэргэжлийн нягтлан бодогчдын ёс зүйн дүрмийн зөрчлийн талаар ямар нэгэн гомдол маргаан одоогоор ирээгүй байна. | 100% |
| 2.1.2 Аж ахуйн нэгж байгууллагуудад хэрэглэгдэж байгаа нягтлан бодох бүртгэл хөтлөх программ хангамж нь Санхүүгийн тайлагналын олон улсын стандарт, Улсын секторын нягтлан бодох бүртгэлийн олон улсын стандарт болон Монгол улсын холбогдох заавар журамд нийцсэн эсэх талаарх мэдээллээр хангах; | **1. Журам**. НББ-ийн программд зөвшөөрөл олгох журмын төсөл боловсруулж 2017 оны 7 дугаар сард программ зохиогчдод явуулсан бөгөөд 2017 оны 9 дүгээр сард тэдний саналыг нэгтгэн шинэчилсэн хувилбарыг Сангийн Яаманд өгсөн болно. Сангийн Яам тус журмын төсөлд зохих засварыг хийгээд 2017 оны 11 дүгээр сарын 13-нд Сангийн сайдын 333 тоот тушаалаар “Аж ахуйн нэгж, байгууллагын нягтлан бодох бүртгэлийн программ нь СТОУС-д нийцсэн байдалд хяналт тавих журам”-г батлуулав. Гэтэл тус журмыг ХЗДХЯ бүртгээгүй учраас дахин өөр журмын төсөл боловсруулах үүрэг авсан. Үүний үндсэнд дараах 3 бичиг баримтын төслийг боловсруулж СЯ-ны НБББ-ын газарт хүргүүлсэн нь Сангийн сайдын 2018 оны 3 дугаар сарын 5-ны өдрийн 47 дугаар тушаалаар батлагдсан болно. Үүнд:* Аж ахуйн нэгж байгууллагын нягтлан бодох бүртгэлийн программ хангамжид тавих шаардлага
* Аж ахуйн нэгж байгууллагын нягтлан бодох бүртгэлийн программ хангамжид дүгнэлт гаргах ажлын хэсгийн удирдамж
* Аж ахуйн нэгж байгууллагын нягтлан бодох бүртгэлийн программ хангамжид дүгнэлт гаргах ажлын хэсгийн бүрэлдэхүүн

Аж ахуйн нэгж байгууллагын нягтлан бодох бүртгэлийн программ хангамжид дүгнэлт гаргах ажлын хэсгийн удирдамжийн 2.3.5-д заасны дагуу МНББХ нь НББ-ийн программын талаар үнэлгээний тайлан гаргаж өгөх ёстой. Үүнтэй холбогдуулан МНББХ-д НББ-ийн программд үнэлгээ өгөх ажлыг хэрхэн гүйцэтгэх ажлыг журам гаргах шаардлага тулгарсан. Энэ үүднээс **“Нягтлан бодох бүртгэлийн программд үнэлгээ өгөх журам”-ыг** боловсруулж УЗ-өөр батлуулсан болно /Хавсралт 1/.**2. Өөрийн үнэлгээний тест.** Холбогдох журмууд гарсны дараа НББ-ийн программ зохиогчийн өөрийн үнэлгээний тестийг дахин засвар өөрчлөлт хийж 447 оноо бүхий 341 асуултыг бэлтгэв /Хавсралт 2/.**3. Программ зохиогчдын семинар.** Программ зохиогчдын семинарыг 2018 оны 6 дугаар сарын 27, 28 болон 9 дугаар сарын 4,5 мөн 10 дугаар сарын 16, 17-ны өдрүүдэд нийт 3 удаа Программ зохиогчдын семинар зохион байгуулав. Семинарын хөтөлбөрийг хавсаргав /Хавсралт 6/. Семинарт Нью медиа групп, Астериск Терноложис ХХК, Мэжик групп ХХК, Инфосистемс ХХК, Вансифорус ХХК, ДаянСофт ХХК, Интерактив Би Ай ХХК, Ултимэйт Солюшнс ХХК, Прософт ХХК, Ритус ХХК, Ординат ХХК, АпексСофт ХХК, Дижитал воркс ХХК, Си Ти Эс ХХК, Смарт ложик ХХК компаниуд оролцов. Бусад компаниудад мэдээлэл хүргэсэн боловч ажлын ачаалал их байгаа хэмээн оролцоогүй болно. Семинарын агуулга нь:1. НББ-ийн программыг ААНБ-ын НББ-ийн бодлоготой хэрхэн уялдуулах
2. СТОУС-ын хэрэглээ, тооцоолол
3. НББ-ийн өөрийн үнэлгээний тестийн агуулга
 | 90% |
| 2.1.3 Нягтлан бодох бүртгэх хөтлөх зөвшөөрөгдсөн программ хангамжид хяналт тавих; | Ажлын хэсэг дараах байдлаар дүгнэлт гаргав. Үүнд: 1. Ажлын хэсэг НББ-ийн программын танилцуулгыг сонсох
2. Өөрийн үнэлгээний тест бөглүүлж үнэн зөв бөглөсөн эсэхийг шалгаж, оноогоор дүгнэсэн.
3. Нэвтрүүлсэн байгууллагад нь очиж танилцаж, хэрэглэгчидтэй ярилцлага хийв.
4. Соёмбот Трейд ХХК болон Нэгтгэсэн санхүүгийн тайлан гаргадаг Саран ХХК-ийн цогц бодлого бодуулж, бодсон байдлыг газар дээр нь шалгав. (Хавсралт 3, 4)

**Шалгалтын дүнгээр** **Том, дунд хэмжээний ААН-д хэрэглэх:*** Астериск Техноложис ХХК-ийн ODERP10.0
* Ординат ХХК-ийн UNICUS программыг

**Дунд хэмжээний аж ахуйн нэгжид:*** Апекс Софт ХХК-ийн Апекс 2.18.65.167,
* Ултимэйт Солюшнс ХХК-ийн Ultimate ERP,
* Эн Эм Эм Эй ХХК-ийн Эрхэт,
* Прософт ХХК-ийн Prosoft Account 4.0,
* Вансифорус ХХК-ийн 1С Enterprise,
* Инфосистемс ХХК-ийн Макс /Macs/ XE3 программуудыг хэрэглэх боломжтой талаар дүгнэлт гарав.

Харин Дижитал воркс ХХК-ийн Green finance программд дүгнэлт гаргахаас татгалзаж, хөгжүүлэх сайжруулах зөвлөгөө өгөв.НББ-ийн программд өгсөн үнэлгээний дүгнэлтүүд /Хавсралт 5/ | 70% |
| 2.1.4 Санхүүгийн тайлагналын болон Улсын секторын нягтлан бодох бүртгэлийн олон улсын стандартын нэвтрэлт, мэргэжлийн нягтлан бодогчдын ажил эрхлэлтийн байдал, нягтлан бодох бүртгэлийг программ хангамжийн хэрэглээний чиглэлээр зөвлөмж боловсруулах, судалгааны ажил хэрэгжүүлэх; | 1. НББ-ийн журнал, дансны маягтыг шинэчлэх санал бэлтгэх талаар судалгааны ажил гүйцэтгэв. Гадаадын программ нэвтрүүлсэн “Бороо гоулд ХХК-д 2 удаа ажиллаж НББ-ийн бүх журнал дансны маягт бичилттэй танилцаж нягтлан бодогчидтой ярилцлага хийв. Мөн хэд хэдэн программ зохиогчидтой уулзаж маягтын талаар ярилцлага хийв. Гараар данс хөтөлдөг 2 жижиг компанийн болон Аутсорсингийн үйлчилгээ үзүүлдэг нягтлан бодогчтой ярилцлага хийв. Үүнд үндэслэн “НББ-ийн журнал дансны маягтад засвар өөрчлөлт хийх санал” бэлтгэж СЯ-ны НБББГ-т хүргүүлсэн болно/Хавсралт 9/.
2. НББ-ийн нэр томъёоны талаар НББ-ийн программ зохиогчдын санал гомдлыг үндэслэн “НББ-ийн нэр томъёоны Монгол- Англи болон Англи- Монгол тайлбар толь”-ийн төсөл боловсруулаад Сангийн яаманд шилжүүлсэн. /Хавсралт 8/.
3. “Нягтлан бодох бүртгэлийг 2018-2020 онд хөгжүүлэх Засгийн газрын хөтөлбөр”-ийн төслийг 2018 оны 1 дүгээр сард Сангийн сайдад өргөн барьсан, хариу ирэхийг хүлээж байгаа. /Хавсралт 7/
 | 70% |
| 2.1.5 Ажил эрхэлж байгаа мэргэжлийн нягтлан бодогчдын бүртгэж, мэдээллийн санг бүрдүүлэх; | 2018 оны 12 дугаар сарын 17 өдрийн байдлаар 2872 нягтлан бодогчийг бүртгэж, Мэргэжлийн нягтлан бодогчдын ёс зүйн дүрмийг хүлээн зөвшөөрүүлж тангараг өргүүлээд байна.2018 онд 2520 нягтлан бодогчдын хаягийг олж улсын бүртгэлд бүртгүүлэх тухай захидал, анкетийн маягтыг илгээснээс 868 нягтлан бодогч хариу ирүүлж, түүнийг улсын бүртгэлд шивж оруулаад байна. Ингэснээр 2872 нягтлан бодогчийг улсын бүртгэлд бүртгээд байна. Нягтлан бодогчдын бүртгэлийг CD-д бичиж хавсаргав. /Хавсралт 10/. | 50% |
| 2.1.6 Дүрэм болон дотоод журмын дагуу үйл ажиллагааны ил тод байдлыг хангах, эрх бүхий албан тушаалтан болон ажилтныг сонгон шалгаруулах болон сонирхлын зөрчлөөс сэргийлэх зарчмыг баримтлан ажиллах | Сангийн Яамны өмнө гэрээгээр хүлээсэн дээрх үүрэг бүрэн хэрэгжиж байгаа. Үүнд: 1. Шийдвэрлэвэл зохих гол асуудлыг хүрээлэнгийн Удирдах зөвлөлийн хурлаар хэлэлцүүлсэн байгаа. 2018 онд Тэргүүлэгчдийн хурлыг 2 удаа хийж 8 асуудал хэлэлцэж шийдвэрлэсэн болно.
2. Хүрээлэнгийн дэргэд “Tax club” ажилладаг бөгөөд түүний 14 гишүүд улирал бүр уулзаж ярилцлага хийдэг уламжлалтай.
3. Хүрээлэнгийн үйл явдлын талаар “Санхүүгийн мэдээ” сонин, [www.mains.mn](http://www.mains.mn) сайт болон “Монголын нягтлан бодох бүртгэлийн хүрээлэн” фэйсбүүкээр байнга мэдээлж байна.
4. Хүрээлэнгийн аймаг орон нутгийн салбарыг байгуулж байгаа бөгөөд тэдгээрийн дарга, удирдах зөвлөл, хяналтын зөвлөлийг гишүүдийн дотроос чөлөөтэй нэр дэвшүүлэн сонгуулах талаар салбарын журмыг баримтлан ажиллаж байна.
 | 100% |
| 2.1.7 Энэ гэрээний дагуу гэрээгээр гүйцэтгэх үйл ажиллагааны төлөвлөгөө, түүний биелэлтийг Санхүү төсвийн асуудал эрхэлсэн төрийн захиргааны төв байгууллагад тогтмол хүргэж байх | 1. Дараах төлөвлөгөө, тайланг СЯ-ны НБББ-ын газарт өгсөн. Үүнд:

а. Монголын нягтлан бодох бүртгэлийн хүрээлэнгийн 2018 оны ажлын төлөвлөгөөг Сангийн яамтай зөвшилцсөний үндсэнд УЗ-өөр батлуулаад мөрдөж байна.б. 2018 оны эхний хагас жилийн ажлын тайланв. “Нягтлан бодох бүртгэлийг 2018-2020 онд хөгжүүлэх Засгийн газрын хөтөлбөр”-ийн төсөл 2018 оны 1 дугаар сард | 100% |

**3. ГЭРЭЭ ДҮГНЭСЭН**

**Гүйцэтгэгч болох Монголын нягтлан бодох бүртгэлийн хүрээлэн нь гэрээний үүргээ дунджаар 82% /Наяан хоёр/ хувь биелүүлсэн гэж дүгнэв**

**Захиалагчийг төлөөлж:**

|  |
| --- |
| МОНГОЛ УЛСЫН САНГИЙН САЙД:Ч.ХҮРЭЛБААТАР |
| САНГИЙН ЯАМНЫ НЯГТЛАН БОДОХ БҮРТГЭЛИЙН БОДЛОГЫН ГАЗРЫН ДАРГА :Ч.ЧИМИДСҮРЭН |
| САНГИЙН ЯАМНЫ НЯГТЛАН БОДОХ БҮРТГЭЛИЙН БОДЛОГЫН ГАЗРЫН АХЛАХ МЭРГЭЖИЛТЭН:Б.БОЛОРМАА |

**Гүйцэтгэгчийг төлөөлж:**

|  |
| --- |
| МОНГОЛЫН НЯГТЛАН БОДОХ БҮРТГЭЛИЙН ХҮРЭЭЛЭНГИЙН ТЭРГҮҮН:Л.ДОНДОГ |
| МОНГОЛЫН НЯГТЛАН БОДОХ БҮРТГЭЛИЙН ХҮРЭЭЛЭНГИЙН ЕРӨНХИЙ МЕНЕЖЕР:Х.ДЭЛГЭРСАЙХАН |